Udkast til AFGØRELSE TRUFFET AF DET BLANDEDE EØS-UDVALG om ændring af bilag XX (miljø) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Af hensyn til retssikkerheden og ensartetheden skal Det Blandede EØS-udvalg indarbejde al relevant fællesskabslovgivning i EØS-aftalen snarest muligt efter vedtagelsen.

2. Det Blandede EØS-udvalg bør derfor vedtage vedlagte afgørelse om ændring af bilag XX til EØS-aftalen ved tilføjelse af nyligt vedtagne retsakter på miljøområdet. Denne afgørelse vedrører:

-32001 R 0761: Europa-Parlamentets og Rådets forordning (EF) nr. 761/2001 af 19. marts 2001 om organisationers frivillige deltagelse i en fællesskabsordning for miljøledelse og miljørevision (EMAS) (EFT L 114 af 24.4.2001, s. 1),

-32001 D 0681: Kommissionens beslutning 2001/681/EF af 7. september 2001 om retningslinjer for gennemførelsen af Europa-Parlamentets og Rådets forordning (EF) nr. 761/2001 om organisationers frivillige deltagelse i en fællesskabsordning for miljøledelse og miljørevision (EMAS) (EFT L 247 af 17.9.2001, s. 24) og

-32001 H 0680: Kommissionens henstilling 2001/680/EF af 7. september 2001 om retningslinjer for gennemførelsen af Europa-Parlamentets og Rådets forordning (EF) nr. 761/2001 om organisationers frivillige deltagelse i miljøledelse og miljørevision (EMAS) (EFT L 247 af 17.9.2001, s. 1).

3. Forslaget omfatter tilpasninger til akten om udvidelse af EØS, der indfører ændringer, som går ud over rent tekniske tilpasninger.

4. Artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen bestemmer, at Rådet fastlægger Fællesskabets holdning til afgørelser om udvidelse af Fællesskabets lovgivning med væsentlige ændringer.

5. Rådet anmodes om at godkende vedlagte udkast til afgørelse med henblik på vedtagelse i Det Blandede EØS-udvalg. Kommissionen håber at kunne fremføre Fællesskabets holdning i Det Blandede EØS-udvalg i november 2002.

Udkast til AFGØRELSE TRUFFET AF DET BLANDEDE EØS-UDVALG

om ændring af bilag XX (miljø) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XX til aftalen blev ændret ved afgørelse nr.... /... truffet af Det Blandede EØS-udvalg den... [1].

[1] EFT L ...

(2) Europa-Parlamentets og Rådets forordning (EF) nr. 761/2001 af 19. marts 2001 om organisationers frivillige deltagelse i en fællesskabsordning for miljøledelse og miljørevision (EMAS) [2] skal indarbejdes i aftalen.

[2] EFT L 114 af 24.4.2001, s. 1.

(3) Kommissionens beslutning 2001/681/EF af 7. september 2001 om retningslinjer for gennemførelsen af Europa-Parlamentets og Rådets forordning (EF) nr. 761/2001 om organisationers frivillige deltagelse i en fællesskabsordning for miljøledelse og miljørevision (EMAS) [3] skal indarbejdes i aftalen.

[3] EFT L 247 af 17.9.2001, s. 24.

(4) Kommissionens henstilling 2001/680/EF af 7. september 2001 om retningslinjer for gennemførelsen af Europa-Parlamentets og Rådets forordning (EF) nr. 761/2001 om organisationers frivillige deltagelse i en fællesskabsordning for miljøledelse og miljørevision (EMAS) [4] skal indarbejdes i aftalen.

[4] EFT L 247 af 17.9.2001, s. 1.

(5) Det Europæiske Standardiseringsråd, herefter benævnt 'CEN', har ophavsret til teksten i afsnit 4 i EN ISO 14001:1996, der er gengivet i bilag I til forordning (EF) nr. 761/2001, og har ret til at udnytte ophavsretten.

(6) Anvendelsen af teksten i afsnit 4 i EN ISO 14001:1996, der er gengivet i bilag I til forordning (EF) nr. 761/2001, sker med CEN's tilladelse.

(7) CEN's tilladelse er anført i licensaftalen af 16. juni 2000 mellem Det Europæiske Fællesskab og CEN, hvorved CEN giver Det Europæiske Fællesskab ret til at gengive teksten i afsnit 4 i EN ISO 14001:1996, således at Det Europæiske Fællesskab til CEN erlægger en royalty i henhold til de betingelser og vilkår, der er fastsat i licensaftalen.

(8) EFTA-staterne godkender at anvende licensaftalen mutatis mutandis og til CEN at erlægge en modsvarende royalty i henhold til de samme betingelser og vilkår, der er baseret på salget af teksten i afsnit 4 i EN ISO 14001:1996 i Island, Norge og Liechtenstein af de respektive medlemmer af CEN -

TRUFFET FØLGENDE AFGØRELSE:

Artikel 1

1. Bilag XX til aftalen ændres således:

A. Følgende punkter indsættes efter punkt 2f (Rådets forordning (EØF) nr. 1836/93):

'2fa. 32001 R 0761: Europa-Parlamentets og Rådets forordning (EF) nr. 761/2001 af 19. marts 2001 om organisationers frivillige deltagelse i en fællesskabsordning for miljøledelse og miljørevision (EMAS) (EFT L 114 af 24.4.2001, s. 1).

2faa. 32001 D 0681: Kommissionens beslutning 2001/681/EF af 7. september 2001 om retningslinjer for gennemførelsen af Europa-Parlamentets og Rådets forordning (EF) nr. 761/2001 om frivillig deltagelse i en fællesskabsordning for miljøledelse og miljørevision (EMAS) (EFT L 247 af 17.9.2001, s. 24).'

B. Følgende punkt indsættes efter punkt 39 (Europa-Parlamentets og Rådets henstilling 2001/331/EF ):

'40. 32001 H 0680: Kommissionens henstilling 2001/680/EF af 7. september 2001 om retningslinjer for gennemførelsen af Europa-Parlamentets og Rådets forordning (EF) nr. 761/2001 om frivillig deltagelse i en fællesskabsordning for miljøledelse og miljørevision (EMAS) (EFT L 247 af 17.9.2001, s. 1).'

2. EFTA-staterne skal anvende licensaftalen af 16. juni 2000 mellem Det Europæiske Fællesskab og CEN mutatis mutandis og skal til CEN erlægge en modsvarende royalty i henhold til de betingelser, der er fastsat i licensaftalen. Beløbet for denne royalty skal være baseret på salget af offentliggørelsen af teksten i afsnit 4 i EN ISO 14001:1996 i Island, Norge og Liechtenstein af respektive medlemmer af CEN.

Artikel 2

Teksterne til forordning (EF) nr. 761/2001, beslutning 2001/681/EF og henstilling 2001/680/EF på islandsk og norsk, som offentliggøres i De Europæiske Fællesskabers Tidende, er autentiske.

Artikel 3

Denne afgørelse træder i kraft den [...], forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1*.

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den ..

På Det Blandede EØS-udvalgs vegne

Formand

Sekretærer for Det Blandede EØS-udvalg